33 
at Dyngedannerne paa ingen Maade kunne have anvendt hine 
raathugne Redskaber til de Øiemed, man har angivet. 
Det synes imidlertid, som om flere Oldforskere ikke see paa 
disse Langflækker med de samme Øine som vi, og ere af den Me- 
ning, at det er en helt simpel Sag at afslaae saadanne; idetmindste 
kan jeg ikke forstaae ofte gjentagne Yttringer anderledes. Jeg seer 
vel, at min Collega nu indrømmer mig, at de lange Flintflækker og 
de deraf dannede saugformede Redskaber virkelig have tjent som 
Redskaber og høre til de Former, der ere fælleds for Gravene 
og Dyngerne, men der tilføjes, at ligesom de høre til de aller- 
hyppigste, høre de ogsaa til de allersimpleste Redskaber; med 
flere andre regnes de til de »yderst simple baade i Form og Forar- 
beidning« (W. S. 260.) og de ansees tilhuggede med en.øiensynlig 
Lethed og Hurtighed. Den ene Side af disse Yttringer tager jeg 
aldeles til Indtægt for min Paastand om Dyngedannernes ual- 
mindelige praktiske Kjendskab til Flinten og deres Færdighed i 
at behandle Flinten; den anden Side af dem, der skal ligesom 
vække en Forestilling om, at det er en helt simpel Sag at af- 
slaae saadanne Flækker, maa jeg derimod atter træde bestemt 
imøde. "Enhver, der kjender noksaalidt til Flinten, indseer strax, 
at vi netop i de lange, regelmæssig hugne Flækker have et 
usædvanligt Behændighedsarbeide for os, noget hvorom vi egenlig 
ikke behøve at bruge mange Ord. Ligeoverfor Oldforskeres Antyd- 
ning af Flækkernes Simpelhed ogsaa i denne Forstand — og 
her beder jeg at man ikke forvexler Simpelhed og Enkelthed i 
Form med Lethed i Frembringelse og Forarbeidelse — maa det 
i alle Tilfælde være mere end nok, at henvise til baade forrige 
og indeværende Aarhundredes Besværligheder med Bøssestens- 
fabricationen ”), thi Bøssestenene forfærdigedes, som bekjendt, 
”) Fabricationen af de meget regelmæssige eller de saakaldte »kogte Bøsse- 
stene«, var i lang Tid en dyb Hemmelighed indenfor de enkelte Tilvirk- 
ningssteder og først henimod dette Aarhundredes Begyndelse erholdt man 
nøjere Underretning om Tilslagningen og navnlig ved følgende Skrifter: 
For Frankrigs Vedkommende — og enkelte af dettes Provindser leverede 
